দ্বিতীয় যে অমিলটি আমার মাথায় খুব নাড়া দেয় তা হল - রাজা জনমেজয় ধর্মপরায়ণ ছিলেন। ব্রাহ্মনের উপদেশ তিনি শুনতেন। কাউকে কিছু আশীর্বাদ দিলে তা তিনি অক্ষরে অক্ষরে পালন করতেন। যেমন, তিনি আস্তিককে আশীর্বাদ দিয়ে দেওয়ায় যজ্ঞ বন্দ করেছিলেন। অপরদিকে আমাদের মাননীয়া সম্পূর্ণ বিপরীত। তিনি ব্রাহ্মন তো দুরে থাক। কারোর উপদেশেই কর্ণপাত করেন না। যা কথা দেন তা খুব সহজেই ভুলে যেতে পারেন। সুতরাং আস্তিক মুনি যেমত সর্পজাতি রক্ষা করেছিল সেরকম কেউ যদি উদ্ভিদকুল রক্ষার স্বার্থে এগিয়ে আসেন তাঁর দুর্দশা মাওবাদী উপাধি গ্রহণ পূর্বক কারাগার বাসে সমাপ্ত হবে কিনা তা পাঠক গন বিচক্ষণ অনুধাবন করতে পারছেন॥